პოლ დეკოვილი

პოლ დეკოვილი (; დ. 1846 — გ. 1922) — ფრანგი ინჟინერი, მსუბუქი სისტემის რკინიგზის გამომგონებელი. 1878 წლის მსოფლიო გამოფენის ოქროს მედლის მფლობელია. დეკოვილის პირველი რკინიგზის ლიანდაგის სიგანე 400 მმ-ის (15 3/4 დუიმი) ტოლი იყო; დეკოვილმა მოგვიანებით გადახედა თავის გამოგონებას და გამოიყენა 500 მმ-ანი (1 ფუტი 7 3/4 დუიმი) და 600 მმ-ანი (1 ფუტი 11 1/2 დუიმი) სიგანის ლიანდაგები. ლიანდაგის ასეთმა სიგანემ დასახელება მიიღო მისი გვარიდან გამომდინარე — დეკოვილის სიგანე.

პოლ დეკოვილს ასევე ეკავა ქალაქ ევრი-პეტი-ბურკის მერის და დეპარტამენტ სენა და უაზას სენატორის პოსტები.

პოლ დეკოვილის სახელი ასევე დაკავშირებულია ქალაქებთან კორბეი-ესონი და ევრი, რომელშიც აშენდა მისი კომპანიის კუთვნილი ქარხნები Decauville (ფრ.). ეს არ იყო დეკოვილის მიერ დაარსებული ერთადერთი კომპანია, მან ასევე დააარსა სამშენებლო კომპანია „Comptoir d’Outillage et de matériel à air comprimé“ (დღეისათვის აღარ არსებობს), ასევე მანქანათმშენებელი კომპანია, რომელიც სპეციალიზირებულია EmiDecau-ის ჰიდრავლიკურ პრესებზე (დღეისათვის ცნობილია, როგორც Pinette EmiDecau Industries, შალონ-ან-შამპანი).

1899 წელს პოლ დეკოვილი მონაწილეობდა მსოფლიოში პირველ საავტომობილო რბოლაში, სადაც დაიკავა მე-15-ე ადგილი.

სქოლიო

კატეგორია:ფრანგი ინჟინრები
კატეგორია:ფრანგი მეწარმეები